google/wiki40b huggingface dataset:
Jan Kielland

Livsløp

Kielland fattet tidlig interesse for dagsommerfugler og samlet på dem mesteparten av livet. I 1945 avbrøt han sin utdannelse og reiste til den nåværende Tanzania for å hjelpe sin bror med å drive en kaffe-farm der. Han var bosatt i Tanzania i nærmere 30 år, og tilbrakte også senere mye tid i landet. Mye av tiden livnærte han seg ved gruvedrift etter glimmer, men gav opp denne driften da den ikke lenger lønte seg.
Gjennom hele sin tid i Tanzania arbeidet Kielland intenst med å studere landets rike fauna av dagsommerfugler. Han var kjent for sine lange og krevende innsamlingsreiser til avsidesliggende deler av landet. Jan Kiellands vitenskapelige hovedverk er boken Butterflies of Tanzania, som han publiserte i 1990. Kielland omkom i en trafikkulykke i Tanzania i 1995. Han beskrev mange nye taksa og har flere arter av sommerfugler og biller oppkalt etter seg. Han store sommerfuglsamling er deponert ved African Butterfly Research Institute i Nairobi.
Solar Norge

Historie

Solar ble grunnlagt i 1919 av Jacob Jørgensen i Danmark. Han etablerte handels-, import og grossistvirksomheten Nordisk Solar Compagni med salg av elektriske målere og andre elektriske komponenter i Kolding. De første par årene hadde han virksomheten hjemme. Grunnleggeren la helt fra starten av vekt på prinsippet om å «leve etter evne». Allerede i 1923 hadde Nordisk Solar Compagni så stor suksess at virksomheten kunne etablere seg i  bygningen «Borgen» midt i Kolding. Selskapet ble børsnotert i 1953.
Levering av produkter, kompetanse og løsninger innen el, ventilasjon og vvs er hoveddelen av Solars virksomhet. Og konsernet har datterselskaper i ni europeiske land og en omsetning oppgjort i euro og telt i milliarder. Men ellers har forretningsområdet til Solar utviklet seg en del, for eksempel produserte Solar radioer i nesten 40 år, og denne produksjonen ble ikke avsluttet før i 1958. 
I 1980-årene gikk Solar inn på tre nye områder. For det første offshore-markedet, som utviklet seg da utvinningen av olje og naturgass i Nordsjøen tok fart. For det andre ble produktsortimentet utvidet til også å inneholde tekniske produkter til industrien. Og kort tid etter ble Solar også distributør av tilbehør til forbrukerelektronikk gjennom oppkjøpet av bedriften Rudolph Schmidt A/S, som i dag under navnet Aurora er en av Skandinavias ledende innenfor området. Aurora har siden da blitt solgt. Solars produktsortiment vokste, og omsetningen deres var i 1984 over en milliard danske kroner.
I 2005 introduserte Solar vvs-komponenter i produktsortimentet, og siden sikkerhetssystemer, nettverksforbindelser og telekommunikasjonsutstyr ble lagt til i løpet av 1980- og 1990-årene har Solar kunne kalle seg teknisk leverandør av installasjonskomponenter.
I dag er Solar et internasjonalt, børsnotert konsern. I 1985 etablerte Solar således sitt første utenlandske datterselskap – på Færøyene – og siden er det etablert virksomheter i Sverige, Nederland, Polen, Norge, Østerrike og Belgia. Fondet av 20. desember som kontrolleres av etterkommerne av grunnleggeren Jacob L. Jørgensens familie, besitter i dag aksjemajoriteten i Solar.
Solar Group er i dag en av Nord-Europas ledende sourcing og service selskap innen elektriske komponenter, VVS komponenter, ventilasjonskomponenter og integrerte løsninger. Solar konsernet har 3 000 ansatte og ledes av konsernsjef Anders Wilhjelm.
Daniel Skjevik-Aasberg

Bakgrunn og virke

Daniel Skjevik-Aasberg er adoptert fra Sør-Korea og vokste opp i Ballangen, foreldrene var Læstadianere. Han ble tidlig med i Unge Høyre, og har markert seg innenfor Høyres ungdomsorganisasjon med sitt engasjement for miljøet, særlig begrensning av global oppvarming. I 2018 ble Skjevik-Aasberg valgt til første nestleder i Unge Høyre – og han ledet partiets utvikling av et nytt miljøprogram.
Mevik

Midnattsol

Midnattssol oppstår nord for den nordlige polarsirkelen. Mevik ligger på en bredde hvor man i perioden 4. juni - 8. juli har mulighet for å oppleve midnattssola. Samtidig som stedet har midnattssol på sommeren, har den tilsvarende perioder med mørketid på vinteren.

Skromma

Elva Skromma, som har sitt utspring fra Skromdalen, har sitt leie gjennom Mevik og munner ut i Meviksjyen. I 2008 ble kraftverket Skromma kraftverk åpnet. Vann til kraftverket føres ned fra Nedre Skromdalsvatn gjennom en 250 meter lang tunnel. Vassdraget er gytested for både laks og sjøørret. Elva er imidlertid etter lave registreringer av laks og sjøørret, blitt stengt for all fiske.

Lokaltrimmen

Lokaltrimmen som inkluderer bygdene Grimstad, Mevik, Storvik og Finnes, har en del av sine merkede turløyper beliggende i Meviks utmark. Disse benyttes av innbyggerne i Storvikbukta, fra tettstende rundt og av sommerturistene. Hver enkelt turløype har ved hvert målepunkt en registreringsbok. Når året er omme, kan man etter et visst antall forskjellige registerte turer, delta i trekningen av ulike premier. Lokaltrimmen er et privat initiativ, og løypene vedlikeholdes på dugnad.

Mevik kapell

Mevik kapell er ei langkirke av tre bygd i 1910. Kirken har 240 sitteplasser. Kirkebygget ble restaurert i 1957. Kirkegården ble tatt i bruk i 1888.
Rana studentforening

Rana studentforening er en forening som ligger under Studentorganisasjonen i Bodø (SOB). Foreningen holder til på Campus Helgeland, Mo i Rana.
Studentforeningen jobber for studentvelferden og er studentenes ansikt utad på Campus Helgeland. Den arrangerer sosiale sammenkomster og legger fokus på studentpolitiske saker.
Leder i 2013/2014 er Julian Froholt.
Oksykodon

Oksykodon (C₁₈H₂₁NO₄) er et opioid nært i slekt med morfin og heroin. Det er et kraftig smertestillende legemiddel som er sterkt avhengighetsskapende og derfor gjerne brukes når tilstanden ikke lar seg behandle med annet enn opioidanalgetika. Virkestoffet oksykodonhydroklorid (som tilsvarerer oksykodon) brukes i legemidlene OxyContin (Mundipharma), OxyNorm (Mundipharma), Oxycodone (Actavis, Hameln og Vitabalans), Reltebon Depot (Actavis), Targin (Orifarm) og Targiniq (Mundipharma).
Dersom legemidlet brukes mer enn 9 dager i måneden i mer enn 3 måneder, så økes risikoen for å utvikle medikamentoverforbrukshodepine (MOH) betydelig. Legemidlet står på WADAs dopingliste og krever Schengen-attest ved utenlandsreiser. Legemidlet er godkjent for blå resept ved forhåndsgodkjent refusjon fra HELFO.
Half-Life 2: Lost Coast

Handling

I Half-Life 2: Lost Coast begynner man ved en strand i skyggen av en kirke på toppen av en klippe. En eldre mann, som har fått kallenavnet "The Fisherman", forteller deg at du skal avkoble en kanon i kirken som skyter raketter inneholdende Headcrabs. Mens man klatrer oppover klippen mot kirken, møter man på flere Combine Soldiers, og når man kommer seg opp og får slått av maskinen, blir en alarm satt på og et Combine Gunship dukker opp. Etter at man har skutt ned dette skipet, kommer man tilbake man til fiskeren.

Grafikk

Lost Coast skulle være en demonstrasjon for de nye HDR-lyseffektene som Valve hadde utviklet. Spillet hadde også generelt høyere grafikk enn Half-Life 2 og teksturer med høyere oppløsning. Dessuten var den ene skikkelsen inkludert i spillet, The Fisherman, dobbelt så detaljrik som figurene i Half-Life 2. Teknologien fra Half-Life 2: Lost Coast ble tatt i bruk i Half-Life 2: Episode 2, Portal og Team Fortress 2.
Store Lerresfjorden

Store Lerresfjorden (nordsamisk Stuora Liidnavuotna) er en fjord i Alta kommune i Finnmark. Fjorden strekker seg 6 km østover til Elvegarden i fjordbotnen. Den har innløp mellom Linnes i nord og Sommarneset i sør. Vest for Linnes går Lille Lerresfjorden nordøstover. Store Lerresfjord er ei bygd på sørsida av fjorden. Marivika er en gård tvers over fjorden på nordsida.
Fv19 går langs begge sider av fjorden.
Area

Historie

Area utviklet seg til å bli et av de mest respekterte og viktigste bandene innenfor den blomstrende progrock-scenen i Italia på 70-tallet. 
Ungdommen i Italia på den tiden identifiserte seg med de sosialistiske tekstene, og Areas virtuose instrumentalisme var en annen grunn til gruppas fremspring. Blant eksperter på italiensk progressiv rock, er debutalbumet Arbeit Macht Frei sett på som en klassiker.  
Bandet ble ledet ledet av Demetrio Stratos, en meget original og talentfull gresk-født vokalist som brukte stemmen sin som instrument, på tross av å aldri ha skrevet noe for gruppa. Patrizio Fariselli (keyboard og perkusjon), Paolo Tofani (gitar og synth), Patrick Djivas (senere i Premiata Forneria Marconi)(bass), Victor Busnello (saksofon, fløyte) og Giulio Cappiozo (trommer og perkusjon), var også med i bandet. Areas lydbilde var et sammensurium av rock, jazz, østlige og arabiske rytmer, og det var denne sammensetningen av musikksjangre som gjorde at Area skilte seg ut fra mengden. I begynnelsen var Area velsignet med fremragende saksofon-spill fra Victor Busnello, men da han forlot gruppa sammen med bassisten Patrick Djivas (erstattet av Ares Tavolazzi), ble Area mer gitar- og keyboardorientert.
Area ga ut fem studioalbum før Demetrio Stratos' død i 1979: den allerede nevnte Arbeit Macht Frei, Caution Radiation Area, Are(A)zione (live), Crac!, Maledetti, liveplata Event '76 og Gli Dei Se Ne Vanno, Gli Arrabiati Restano!. Gruppen ble så oppløst, men dukket opp på nytt som Area II midt på 80-tallet, selv om dett egentlig vare et prosjekt med Giulio Capiozzo og session-musikere. De ga ut to album i perioden 1986-87. Patrizio Fariselli ble med i Area II i 1997 for albumet Chernobyl 9771. Denne gruppa turnerte fram til oppløsningen i 1999. Capiozzo døde et år senere.
NTG Lillehammer

Historikk

«Skolen ble etablert i 1994 som et ledd i etterbruk av de olympiske anleggene etter Vinter-OL 1994. Skolens lokaler ligger i tilknytning til OL-hallene med kort avstand til idrettsanleggene. NTG Lillehammer tilbyr et idrettslig opplegg for følgende idretter: alpint, curling, hopp, håndball, ishockey, freeski, kombinert, langrenn, skiskyting, terrengsykling, klatring, aking/skeleton og mix-sport.»
SaGa Frontier

Plot

I likhet med sin oppfølger Saga Frontier 2(og SaGa serien generelt) veksler du mellom å styre forskjellige karakterer i forskjellige kapitteler av spillet. Spillet kan defineres som en «romsaga» og du følger syv forskjellige personer i et eventyr rundt verdensrommet, der alle har et mål de skal nå.

Utvikling

Saga Frontier ble drastisk kuttet ned på grunn av tidsproblemer og en persons historie ble helt kuttet ut fra spillet.

Mottagelse

Saga Frontier solgte over en million kopier i Japan og er et av landets mest solgte PlayStation-spill gjennom tidene.
Hans Martin Sutermeister

Biografi

Sutermeisters bror er den sveitsiske komponisten Heinrich Sutermeister (1910–1995). Han studerte medisin ved Universitetet i Basel og an fikk sin doktorgrad i 1941. I de følgende årene utga han bøker om neopositivisme: Nomen atque omen, Von Tanz, Musik und andern schönen Dingen, Psychologie und Weltanschauung og hans selvbiografisk fiksjon Zwischen zwei Welten.
Han sluttet seg til Ring of Independents (LdU, politiske parti); han begynte sin karriere som en venstreorientert politiker. Han ble valgt som Gemeinderat for Bern i 1967. I løpet av denne tiden han kritisert den danske Lille Røde Bog For Skoleelever; hans politiske posisjon var uklar. Det er derfor han ikke ble ikke gjenvalgt i 1971.
Han var aktivist mot justismord fordi han hjalp Pierre Jaccoud, Maria Popescu, Walter Gross og Robert Willi.
University of Wollongong

University of Wollongong (på Engelsk: University of Wollongong, UOW) er et offentlig universitet som ligger i kystbyen Wollongong, New South Wales, Australia, ca 80 kilometer sør for Sydney. Som i 2012, hadde universitetet totalt 30516 studenter, inkludert 11440 internasjonale studenter fra mer enn 140 land.
University of Wollongong markerte Universitetet 60th Founding jubileum i 2011.
Curaçaose Atletiek Bond

Klubber

Curaçaos friidrettsforbund samler tolv tilsluttede friidrettsklubber: Curacao Master Athletics, Batavus, Cheetah, Deportivo San Kristof, the Eagles, Go Fast, New Revolution, Olympic, Rising Stars, Sloke, Sparta og Trupial.
Port Jefferson kraftverk

Port Jefferson kraftverk er et varmekraftverk i Suffolk County i staten New York, USA. Anlegget har en installert produksjonskapasitet på 850 MW fordelt på 5 turbiner, på hnhv 16 MW (olje) og 53 eller 188 MW (gass) hver. Operatør er energiselskapet KeySpan Generation LLC. 
Kraftverket stod ferdig utbygd i 1960 med to gassblokker, fikk deretter en oljeblokk i 1967, og til slutt to nye gassblokker i 2002. Brenselkilden er naturgass, kerosen og fyringsolje.
Shine On (The Respatexans-album)

Shine On er et musikkalbum med The Respatexans, utgitt i 2005. Albumet lå én uke på VG-lista og endte med 34.-plass som beste plassering.
Watchmen (film)

Handling

Historien baseres på tegneserien med samme navn, Watchmen. Handlingen foregår i et alternativt USA i 1985 der flere superhelter eksisterer og landet kommer nærmere og nærmere en kjernefysisk krig med Sovjetunionen. Den forteller historien om tidligere og nåværende superhelter/vigilanter og omstendighetene rundt det mystiske drapet på en av deres egne, superhelten Edward Blake / The Comedian. Watchmen portretterer superhelter som virkelige mennesker som må konfrontere etiske og personlige dilemmaer, som sliter med nevroser og fiaskoer og som -med ett meget tydelig unntak- totalt mangler superkrefter i ordets vanlige forstand.

Utelatte skuespillere

John Cusack, en fan av tegneserien, uttrykte interesse i rollen som Nite Owl/Dan Dreiberg.
Rollen som Doctor Manhattan/Dr. Jon Osterman var ettertraktet av Keanu Reeves, men skuespilleren avsluttet interessen da studioet utsatte prosjektet på grunn av budsjetthensyn. Reeves besøkte senere settet mens han filmet The Day the Earth Stood Still, en opplevelse som han likte.
Før Morgan fikk rollen som Edward Blake / The Comedian, møtte produsentene Lawrence Gordon og Lloyd Levin skuespilleren Ron Perlman for å diskutere om han skulle få rollen.
Rollen som Ozymandias / Adrian Veidt ble koblet til skuespillere som Jude Law og Tom Cruise, men de trakk seg fra prosjektet på grunn av studioets budsjettproblemer.
Skuespilleren Thomas Jane sa i juni 2007 at Snyder hadde vært interessert i å ha han med i filmen. Snyder sa at han ville ha yngre skuespillere, på grunn av de mange flashback-scenene, og det var lettere å gjøre skuespillere eldre med make-up enn å ha to skuespillere til den samme rollen.
Gullstikka 2002

Gullstikka 2002 ble arrangert i 2003 og var første gang Gullstikka-utdelingen ble avholdt.
Bølgefoil

Bølgefoiler er en innretning som utnytter bølgeenergi for å reduserer drivstofforbruk, stampebevegelser, langtidsslitasje og sparer miljøet for store mengder CO₂, samt øker både fart, komfort og trivsel i et skip eller en båt.
Selskapet Wavefoil er de første som har klart å kommersialisere vertikalt inntrekkbare bølgefoiler.
Helseøkonomi

I Norge

Personer som benytter tittelen Helseøkonom kan ha ulik utdanningsbakgrunn, for eksempel fra Økonomisk institutt ved Universitetet i Oslo, Norges Handelshøyskole eller Institutt for økonomi ved Universitetet i Bergen.
I 1998 ble det ble etablert to forskjellige helseøkonomimiljøer i Norge: Helseøkonomi i Bergen (HEB) og Hero Helseøkonomisk forskningsprogram ved Universitetet i Oslo, begge finansiert av Norges forskningsråd. Formålet med etableringen av de to miljøene var å forbedre kompetansen på helseøkonomiske problemstillinger i Norge. Fra året 2012 mottar de to helseøkonomimiljøene ingen rammefinansiering fra Norges forskningsråd.
Træla

Træla er et fjordbasseng i Ytre Oslofjord mellom selve Oslofjorden og Nøtterøy. Bassenget er en del av havnebassenget til Tønsberg og nord for øyene Føynland og Husøy. 
Kanalen er et lite sund som går fra Træla mellom Nøtterøy og fastlandet til Byfjorden, som er en del av Tønsbergfjorden, lenger vest. 
Træla er opptil 3,5 km lang og opptil 1 km bred på det bredeste.
Walking with…

Walking with...-seriene (også kjent som Trilogy of Life eller Walking with Prehistorical Life) er en samling av dokumentarprogrammer som er produsert av BBC, og er laget av Impossible Pictures. Målet med seriene er å forestille utdødde dyr og presentere dem som i en vanlig naturdokumentar. Originalseriene Dinosaurene kommer tilbake, Villdyra kommer og Monstrenes tid – Livet før dinosaurene fokuserte på hele historien om forhistorisk tid, som før dinosaurene, dinosaurenes tid og livet etter dinosaurene, som følger pattedyrenes evolusjon og forestiller at man er der selv og ser våre forfedres historie. Tim Haines står bak konseptet.

Dinosaurene kommer tilbake (1999)

Dinosaurene kommer tilbake (originaltittel: Walking with Dinosaurs) var den første i Walking with...-serien. Den fokuserte på dinosaurenes og andre mesozoiske dyrs tid, som inkluderer deres stigning, suksess og bortgang.

Villdyra kommer (2001)

Villdyra kommer (originaltittel: Walking with Beasts) var den andre i Walking with...-serien. Den fokuserte på livet etter dinosaurene, og veksten til pattedyrene som utviklet seg på den tiden, helt fra ikke så lenge siden dinosaurenes slutt til vi mennesker blir dominerende dyreart på planeten.

Monstrenes tid – Livet før dinosaurene (2005)

Monstrenes tid – Livet før dinosaurene (originaltittel: Walking with Monsters) var den tredje i Walking with...-serien. Den fokuserer på enda før dinosaurenes tid, som inkluderer evolusjonen til leddyr, fisk, amfibier, pattedyrliknende krypdyr og reptiler, og utgjør hele historien om forhistorisk liv da den ender med at dinosaurene utvikler seg.

Historien om Big Al (2001)

Historien om Big Al (originaltittel: The Ballad of Big Al) er en spesialepisode som følger livet og døden til «Big Al», et berømt skjellet av en Allosaurus, funnet med forskjellige skader.

På sporet av giganter (2002)

På sporet av giganter (originaltittel: Chased by Dinosaurs) var en miniserie som følger en zoolog som drar tilbake i tid og søker etter utdødde dinosaurer.

Sea Monsters (2003)

Sea Monsters var en oppfølger til miniserien Chased by Dinosaurs, som følger en zoolog som drar tilbake i tid og søker etter skapninger i de 7 mest dødelige hav noen sinne.

Walking with Cavemen (2003)

Walking with Cavemen var en miniserie som fokuserte på menneskenes evolusjon helt fra apemenneskene australopithecus til nåtidsmennesker.
Terrorangrepene i Île-de-France-regionen i januar 2015

Terrorangrepene i Île-de-France-regionen fant sted mellom 11.30 den 7. januar og 18.35 den 9. januar 2015 lokal tid (UTC+01.00). Det ble gjennomført en serie med fem terroristangrep i Île-de-France-regionen, og da spesielt i Paris. Angrepene drepte totalt 17 mennesker, og i tillegg de tre angriperne, og såret 22 andre, hvorav noen er kritisk såret per 16. januar 2015. En femte skyting medførte ingen skadde. Gruppen som hevder de står bak angrepene, Al-Qaida på Den arabiske halvøy, hevdet at angrepene hadde vært planlagt over mange år.
Dane Ingham

Landslaget

Han ble tatt ut i New Zealands tropp til FIFA Confederations Cup 2017 i Russland.
Kortklolerke

Utbredelse

Den forekommer i Botswana og Sør-Afrika.
Geilo-møtene

Geilo-møtene var årlige møter av norske kristelige organisasjoner som ble holdt på Geilo fra 1913 til 1980-tallet.
Det første Geilo-møtet ble holdt i januar 1913 på Dr. Holms Hotell på Geilo, etter initiativ av Indremisjonsselskapet. 34 ledere fra 14 organisasjoner møtte frem. Her ble det vedtatt å gi pengestøtte til Menighetsfakultetet. Året etter ble Kristelig pressekontor opprettet. I 1938 ble møtene formalisert i Organisasjonenes Fellesråd, hvor ti organisasjoner var med. Organisasjonenes Fellesråd fortsatte å holde sine årlige møter på Geilo, men på 1980-tallet ble de flyttet.
John Wesley

Bakgrunn

John Wesley ble født i et prestehjem i 1700-tallets England i Epworth, 37 km nordvest for Lincoln, 15. barnet av Samuel Wesley og hans hustru Susanna Wesley (født Annesley). 
Hans ofte pedantiske og  stridslystne, høykirkelige og konservative far kom fra et anglikansk prestedynasti. Hans far og bestefar ble fordrevet fra sine menigheter på grunn av deres puritanske tilbøyeligheter. 
Hans mor var datter av den prominente puritanske sogneprest Samuel Annesley Gun var en for sin tid usedvanlig godt utdannet kvinne, og meget from.

Anflikansk prest

Han ble presteviet i 1728. Han ble tidlig kjent som en som ledet en gruppe av studenter som av andre ble kjent som «Holy club» og «Methodists». 
Han var senere misjonær i Amerika, hvor han imidlertid følte at forkynnelsen var til liten nytte. Da han kom hjem igjen opplevde han det han kalte en personlig vekkelse.

Metodismen vokser frem

Som en følge av dette begynte han og broren Charles Wesley en egen forkynnelse. Sammen med George Whitefield arrangerte de friluftsmøter som samlet store tilhørerskarer og førte til en stor vekkelse. I 1741 førte en dogmatisk dissens til brudd med George Whitefield; Wesley var motstander av den kalvinske læren om predestinasjonen og forkynte at Guds nåde gjaldt alle. 
I sitt liv oversatte og skrev han mange verk. Han reiste mye rundt i forbindelse med sitt forkynnelsesarbeid, og han ønsket å leve enkelt. Han gjorde seg for øvrig bemerket for å forkynne om avhold fra alkohol. 
Brødrene Wesley vant mange tilhengere og de dannet flere organiserte enheter. Selv var John opprinnelig motstander av at tilhengerne skulle forlate den anglikanske kirke. Men allikevel gjorde de med tiden det, og Wesley selv tok flere avgjørende skritt da han i 1784 foretok ordinasjoner og fikk metodistsamfunnet juridisk anerkjent.
Gjeldsbrev

Et gjeldsbrev er et dokument som gir uttrykk for et pengekrav. I forarbeidene til den norske gjeldsbrevlova fra 1939 er gjeldsbrev definert som en skriftlig og i det ytre selvstendig erklæring om å være skyldig en bestemt sum penger. At erklæringen må være «i det ytre selvstendig» innebærer at gjeldsbrevet må gi uttrykk for en ubetinget forpliktelse. Det må altså ikke stå noe i brevet om at betalingsforpliktelsen er betinget av en ytelse fra motparten, for eksempel å levere et parti varer. En typisk form for gjeldsbrev er obligasjoner, som ofte gis ut mange på en gang av et selskap, staten eller en kommune (massegjeldsbrev). Gjeldsbrevet vil vanligvis regulere en plikt for debitor til å betale en fast rente til kreditor.
Gjeldsbrevet er et verdipapir og således en formuesgjenstand på kreditors hånd. Dette vil si at han kan gjøre det om til penger ved å overdra det til andre. I norsk rett sondres det mellom to typer gjeldsbrev: omsetningsgjeldsbrev (negotiable gjeldsbrev) og enkle gjeldsbrev. I motsetning til hva man skulle tro, innebærer ikke dette skillet at det bare er omsetningsgjeldsbrev som kan omsettes. Forskjellen mellom enkle gjeldsbrev og omsetningsgjeldsbrev er hvilke rettsvirkninger en omsetning av dem medfører. Reglene for omsetning er lagt opp slik at det skal være tryggere og enklere å omsette omsetningsgjeldsbrev, særlig gjelder dette reglene om legitimasjon og rettsvern.
Det kan avtales i gjeldsbrevet at det skal tjene som særlig tvangsgrunnlag (eksigibilitet), jf. tvangsfullbyrdelsesloven § 7-2. Dette innebærer at gjeldsbrevet, i tilfelle av mislighold, kan inndrives hos namsmyndighetene uten forutgående søksmål. Dersom dette ikke er tilfelle, må kreditor skaffe seg tvangsgrunnlag på alminnelig måte, normalt gjennom en rettskraftig dom. Gjelden er vedtatt som eksigibelt når gjeldsbrevet er bekreftet av to vitner gjennom påtegning på gjeldsbrevet. Dersom det ene vitnet er en dommer, lensmann, advokat el., er det nok med ett vitne jf. forskrift av 4. desember 1992 nr. 826.

Enkle gjeldsbrev

Enkle gjeldsbrev er gjeldsbrev som dekker de generelle kravene til gjeldsbrev, men som ikke oppfyller vilkårene til de fire undertypene av omsetningsgjeldsbrev. Der er et enkelt gjeldsbrev definert som «namnegjeldsbrev som ikkje går inn under § 11 nr. 3 eller 4». Et enkelt gjeldsbrev er dermed et gjeldsbrev hvor kreditors navn nevnes, uten ordretillegg, uten pantsettelse, og uten at dokumentet uttrykkelig betegner seg som et omsetningsgjeldsbrev.